APSTIPRINĀTS
Latvijas Republikas prokuratūras
iepirkuma komisijas
2024.gada 29.oktobra sēdē
13.protokols

Atbildes uz jautājumiem 
atklātā konkursā “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana”
(identifikācijas Nr. LRP 2024/35)

2024.gada 25.oktobrī atklāta konkursa “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana” (turpmāk – iepirkums), id. Nr. LRP 2024/35, komisija ir saņēmusi jautājumus par iepirkuma nolikuma prasībām.
Iepirkuma komisija sniedz atbildes uz uzdotajiem jautājumiem:
[bookmark: _Hlk181130440]
Jautājums.
	1
	Tehniskās specifikācijas 1. pielikuma 3.1.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai papildsodiem ir atsevišķs ievadlauks tā ilgumam un kādā formātā tas tiek norādīts?




Atbilde.
Pašlaik ievadlauks papildsoda ievadei ir teksta lauks.

Jautājums.
	2
	Tehniskās specifikācijas 1. pielikuma 3.1.
	Lai būtu iespējams kvalitatīvi sagatavot Tehnisko piedāvājumu, lūdzam iesniegt formas, kurā atrodas papildsodu ievade ekrānšāviņu (angl. screenshot), kā arī atbilstošo lietotāju dokumentācijas daļu, kurā skaidri redzama informācija par tās funkcionalitāti, laukiem, pogām un validācijām (lauku garumi, datu tipi utml.)



Atbilde.
Šo informāciju Pretendents var noskaidrot, iepazīstoties ar Latvijas Republikas prokuratūras informācijas sistēmas (turpmāk – ProIS) dokumentāciju klātienē saskaņā ar iepirkuma nolikuma 1.8.2. apakšpunktā noteikto, ka pretendents iepirkuma norises laikā var iepazīties ar ierobežotas pieejamības informāciju (testa vidi, tehnisko un loģisko arhitektūru) klātienē pasūtītāja telpās.

Jautājums.
	3
	Tehniskās specifikācijas 1. pielikuma 3.3.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai nepieciešams nosūtīt paziņojumu tieši termiņa iestāšanās dienā vai jau noteiktu dienu skaitu pirms termiņa? Vai ir kāda papildus funkcionalitāte, vai prasības, kuras attiecināmas uz minēto jautājumu?



Atbilde.
Tehniskās specifikācijas 1.pielikuma 3.3.punktā norādītais paziņojums nosūtāms uzreiz pēc papildsoda termiņa beigām. Prasības realizācijas veids Tehniskajā piedāvājumā ir jāpiedāvā Pretendentam.

Jautājums.
	4
	Tehniskās specifikācijas 1. pielikuma 3.3.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai paziņojuma nosūtīšanai jāņem vērā, ka tas iekrīt brīvdienā vai darba dienā? Lūdzam precizēt, kāda tieši funkcionalitāte ir sagaidāma šī izmaiņu pieprasījuma realizācijā saistībā ar brīvdienu / darba dienu jautājumu.



Atbilde.
Skatīt Tehniskās specifikācijas 1.pielikuma 1.3.punktu, kā arī termiņu aprēķināšanas kārtību Kriminālprocesa likumā.

Jautājums.
	5
	Tehniskās specifikācijas 1. pielikuma 2.0. un 2.1.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, kur tieši formā nepieciešams attēlot šo jauno lauku? Kādas ir vajadzības šī lauka validācijai (lauka datu tips, ievades forma, garums, citas validācijas)? Vai ir vēl kādas prasības par jaunā lauka attēlošanu? 



Atbilde.
Prasības realizācijas veids Tehniskajā piedāvājumā ir jāpiedāvā Pretendentam, vadoties no Tehniskās specifikācijas 1.pielikuma 2. un 2.1. punkta.

Jautājums.
	6
	Tehniskās specifikācijas 2. pielikums 
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai ir nepieciešama vertikālā ritjosla, ja pēc pogas nospiešanas forma pārsniedz noteiktu augstumu? Vai ir kādas citas funkcionālās prasības ir attiecināmas uz šo tehnisko uzdevumu?



Atbilde.
Prasības realizācijas veids Tehniskajā piedāvājumā ir jāpiedāvā Pretendentam.

Jautājums.
	7
	Tehniskās specifikācijas 1. pielikuma 3.1. un 3.4.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, kas tiek saprast ar vārdiem “informēt” un “paziņojums nosūtāms”? Vai funkcionalitāte, kas paredz, ka Sistēma informē lietotāju izmantojot e-pasta ziņojumu, tiks uzskatīta par pilnvērtīgi aprakstītu un izpildītu uzdevumu? Ja nē, lūdzam skaidrot, kā tieši paredzēts informēt.



Atbilde.
Tehniskās specifikācijas 1. pielikuma 3.1. punktā vārdi “Būtu nepieciešams informēt tajos gadījumos, kad krimināllietas žurnālā ir atzīmēts papildsoda aprakstā, piemēram, ierobežojums vadīt transportlīdzekli uz 5 gadiem” apzīmē atgādinājuma izveides procesa ierosmi.
Funkcionalitāte, kas paredz, ka sistēma informē lietotāju izmantojot e-pasta ziņojumu, netiks uzskatīta par pilnvērtīgi aprakstītu un izpildītu uzdevumu. Šo informāciju Pretendents var noskaidrot, iepazīstoties ar ProIS uzdevumu sadaļas dokumentāciju klātienē saskaņā ar iepirkuma nolikuma 1.8.2. apakšpunktā noteikto.

Jautājums.
	8
	Tehniskās specifikācijas 1. pielikuma 3.1. un 3.4.
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai Sistēmā jau ir kāds ieplānoto darbu serviss (angl. scheduled job (piem. Oracle pusē)) vai kāds cits serviss, kurš globāli skatās "atgādinājumu definīcijas" no kaut kāda klasifikatora un regulāri tās izpilda. Ja jā, lūdzam iesniegt šīs funkcionalitātes aprakstu un projektējumu.



Atbilde.
Šo informāciju Pretendents var noskaidrot, iepazīstoties ar ProIS dokumentāciju klātienē saskaņā ar iepirkuma nolikuma 1.8.2. apakšpunktā noteikto.

Jautājums.
	9
	Tehniskās specifikācijas 1. pielikums un 2. pielikums
	Lūdzam skaidrot, kādas tieši programmatūras saskarnes ir paredzēts izmantot Tehniskās specifikācijas 1. pielikuma un 2. pielikuma uzdevumu realizācijai. Lūdzam sniegt šo saskaņu projektējumu. 



Atbilde.
Prasības realizācijas veids Tehniskajā piedāvājumā ir jāpiedāvā Pretendentam.

Jautājums.
	10
	Tehniskās specifikācijas 1. pielikums un 2. pielikums
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, no kura procesa brīža nepieciešams aprakstīt biznesa procesu.



Atbilde.
Biznesa procesu jāapraksta sākot ar izraisošo notikumu.

Jautājums.
	11
	Tehniskās specifikācijas 1. pielikums un 2. pielikums
	Lai būtu iespējams kvalitatīvi sagatavot Tehnisko piedāvājumu, lūdzam skaidrot, vai ir kādi iepirkuma dokumentācijā neaprakstīti soļi, kuri būtu jāveic sistēmas iekšienē, lai kvalitatīvi realizētu pielikumos minētās prasības.



Atbilde.
Tehniskās specifikācijas 1. un 2. pielikumā pievienotie uzdevumi reprezentē veidu, kādā pasūtītājs pasūta darbu (iespējami detalizēts funkcionālo prasību apraksts). Uzdevumu realizācijai nepieciešamo ProIS tehnisko izmaiņu realizācija ir Pretendenta kompetencē.

Jautājums.
	12
	Tehniskās specifikācijas 1. pielikums un 2. pielikums
	Lūdzam apliecināt, ka nav citas informācijas, izņemot iepirkuma dokumentācijā iekļautās, par visa veida prasībām, kuras būtu jāņem vērā, lai kvalitatīvi sagatavotu Tehnisko piedāvājumu. 



Atbilde.
Pasūtītājs ir definējis biznesa prasības. Pretendentam jāņem vērā ProIS dokumentācija, kā arī saistošie normatīvie akti, tajā skaitā Krimināllikums, Kriminālprocesa likums, Ministru kabineta 2021. gada 18. marta noteikumi Nr. 177 "Prokuratūras informācijas sistēmas noteikumi", Procesu norises elektroniskā vidē valsts platformas likums, Ministru kabineta 2022. gada 5. aprīļa noteikumi Nr. 217 "E-lietas platformas datu apstrādes noteikumi", kā arī citi saistītie ārējie normatīvie akti.

Jautājums.
	13
	Tehniskās specifikācijas 1. pielikuma 3.3.
	Izsakām pateicību par Pasūtītāja sagatavoto vispārīgo prezentāciju par Sistēmas darbību. Lūdzam ieplānot vēl vienu tikšanos (piedāvāt iespējamos datumus un laikus), kurā Pretendentam būs iespēja padziļināti izzināt Sistēmu, lai būtu iespējams kvalitatīvi sagatavot Tehnisko piedāvājumu. Speciālistu konfidencialitātes apliecinājumi, cik saprotams, ir derīgi jau iepriekš parakstītie. 



Atbilde.
Saskaņā iepirkuma nolikuma 1.8.2. apakšpunktu, iepirkuma komisija aicina Pretendenta pārstāvjus __________ uz klātienes tikšanos pasūtīja telpās Kalpaka bulvārī 6, Rīgā, nodrošinot Pretendentam iespēju iepirkuma norises laikā iepazīties ar pasūtītāja informācijas sistēmas ierobežotas pieejamības informāciju.
Saskaņā ar iepirkuma nolikuma 1.8.2. apakšpunktu, lūdzam visiem Pretendenta pārstāvjiem, kuri klātienes tikšanās laikā iepazīsies ar pasūtītāja informācijas sistēmas ierobežotas pieejamības informāciju, elektroniski parakstīt iepirkuma nolikuma 11.pielikumu “Konfidencialitātes apliecinājums” un atsūtīt uz e-pastu: iepirkumi@lrp.gov.lv vismaz 1 (vienu) dienu pirms ierašanās dienas klātienē. Ja plānotajā sanāksmē piedalīsies Pretendenta pārstāvji, kuri jau ir parakstījuši konfidencialitātes apliecinājumu, atkārtoti konfidencialitātes apliecinājums nav jāiesniedz.
Papildus informējam, ka Pretendenta pārstāvjiem ierodoties uz klātienes tikšanos, pasūtītāja ēkas drošības zonā būs jāuzrāda personu apliecinošus dokumentus.

